Source: https://www.slov-lex.sk/pravne-predpisy/SK/ZZ/2002/163/20020401.html
Timestamp: 2020-08-13 14:50:15+00:00

Document:
163/2002 Z.z. - Vyhláška Ministerstva spravodlivost... - SLOV-LEX
163/2002 Z.z./
163/2002 Z. z.
Ministerstvo spravodlivosti Slovenskej republiky podľa § 52 zákona Slovenskej národnej rady č. 132/l990 Zb. o advokácii v znení zákona č. 302/1999 Z. z. ustanovuje:
Advokát poskytuje právne služby za odmenu, ktorej výška a spôsob určenia sa spravujú ustanoveniami tejto vyhlášky. Vyhláška upravuje aj náhradu hotových výdavkov a náhradu za stratu času.
Ustanovenia tejto vyhlášky sa vzťahujú na právne služby poskytované na základe zmluvy s klientom alebo na základe ustanovenia na to oprávneným orgánom.
Pri uzatváraní zmluvy o poskytnutí právnych služieb môže advokát dohodnúť s klientom spôsob a výšku zmluvnej odmeny. Výška zmluvnej odmeny musí byť v súlade s dobrými mravmi.
Ak nedôjde k dohode podľa odseku 1, na určenie odmeny advokáta sa použijú ustanovenia tejto vyhlášky o základnej sadzbe tarifnej odmeny.
Advokát môže poskytnúť právne služby bezplatne, len ak ide o informatívnu poradu, alebo za podmienok určených Predsedníctvom Slovenskej advokátskej komory.
Odmena patrí za jednotlivé úkony právnych služieb alebo úplné vybavenie veci alebo poskytovanie právnych služieb v určitom rozsahu alebo po určitý čas.
Pri poskytovaní právnej služby možno dohodnúť hodinovú odmenu. Pri poskytovaní jednoduchej právnej služby možno dohodnúť hodinovú odmenu delenú na začaté štvrťhodiny.
Ak sa dohodne advokát s klientom na hodinovej odmene, informuje ho o predpokladanom rozsahu prác a upozorní ho vopred na potrebné prekročenie pôvodne predpokladaného rozsahu.
Advokát pri vyúčtovaní predloží klientovi na jeho žiadosť časovú špecifikáciu práce.
Ak neposkytuje advokát právne služby až do úplného vybavenia veci alebo súboru vecí alebo ak ich neposkytuje za celé dohodnuté obdobie, patrí mu pomerná časť dohodnutej paušálnej odmeny; na žiadosť klienta predloží klientovi pri vyúčtovaní špecifikáciu práce.
Ak sa skončí konanie uvedené v § 10 len čiastočným úspechom klienta, advokát má právo na pomernú časť dohodnutej podielovej odmeny.
Výška tarifnej odmeny sa určí dohodou podľa hodnoty alebo druhu veci alebo práva a podľa počtu úkonov právnej služby, ktoré advokát vo veci vykonal.
Základná sadzba tarifnej odmeny za jeden úkon právnej služby určená podľa hodnoty veci alebo práva je z hodnoty:
do 5 000,- Sk ................................................ 500,- Sk,
od 5 000,- Sk do 20 000,- Sk ........................ 500,- Sk + 5 % zo sumy prevyšujúcej 5 000,- Sk,
od 20 000,- Sk do 200 000,- Sk ................. 1 250,- Sk + 3 % zo sumy prevyšujúcej 20 000,- Sk,
od 200 000,- Sk do 1 000 000,- Sk ............ 6 650,- Sk + 1 % zo sumy prevyšujúcej 200 000,- Sk,
nad 1 000 000,- Sk .................................. 14 650,- Sk + 0,2 % zo sumy prevyšujúcej 1 000 000,- Sk.
Hodnota opakujúcich sa plnení sa určí súčtom hodnôt týchto plnení. Ak ide o plnenie na čas dlhší ako päť rokov alebo na čas neurčitý, určí sa päťnásobkom hodnoty ročného plnenia.
Pri výkone rozhodnutia alebo pri exekúcii podľa osobitného zákona2) pre opakujúce sa plnenia sú pre určenie odmeny rozhodné splátky spolu s ich príslušenstvom, ktoré sú v čase návrhu na nariadenie výkonu rozhodnutia alebo na vykonanie exekúcie už zročné.
Základná sadzba tarifnej odmeny je jedna dvadsaťštvrtina výpočtového základu za jeden úkon právnej služby vo veciach starostlivosti o maloletých, osvojenia, pestúnskej starostlivosti, spôsobilosti na právne úkony, opatrovníckych, vyhlásenia za mŕtveho.
Odmena patrí za každý z týchto úkonov právnej služby:
ďalšia porada alebo rokovanie s klientom za každú aj začatú hodinu,
účasť pri vyšetrovacom úkone, pri oboznámení s výsledkami vyšetrovania, vyhľadávania a za konanie pred súdom alebo iným orgánom, a to za každé začaté dve hodiny a za každý úkon osobitne,
rokovanie s protistranou, a to za každú aj začatú hodinu,
návrh na predbežné opatrenie, ak dôjde k nemu pred začatím konania, odvolanie proti rozhodnutiu o predbežnom opatrení, návrh na obnovu konania, odvolanie, dovolanie, prípadne sťažnosť proti rozhodnutiu o návrhu na obnovu konania, podnet na podanie sťažnosti pre porušenie zákona,
Odmena vo výške jednej polovice patrí za každý z týchto úkonov právnej služby:
Za zastúpenie alebo obhajobu na pojednávaní, pri ktorom došlo iba k vyhláseniu rozhodnutia, patrí polovica odmeny. Za zastúpenie a obhajobu na pojednávaní, ktoré bolo odročené bez prejednania veci, patrí len štvrtina odmeny.
Advokát môže znížiť základnú sadzbu tarifnej odmeny až na polovicu.
Základná sadzba tarifnej odmeny sa zníži o 20 %, ak ide o spoločné úkony pri zastupovaní alebo obhajobe dvoch alebo viacerých osôb.
Advokát môže zvýšiť základnú sadzbu tarifnej odmeny až na trojnásobok, ak ide o náročnú vec najmä z hľadiska odborného a časového.
Pri posudzovaní oprávnenosti poskytnutia bezplatnej právnej služby (§ 3) a zníženia odmeny (§ 17 ods. 1) sa prihliadne na osobné pomery alebo majetkové pomery klienta alebo na iné dôvody hodné osobitného zreteľa.
Pri určení trov konania, ktorých náhrada sa priznáva proti inej fyzickej osobe alebo právnickej osobe, výška odmeny advokáta sa určí podľa ustanovení tejto vyhlášky o základnej sadzbe tarifnej odmeny; ustanovenie § 17 ods. 1 sa pritom nepoužije. Advokát na túto skutočnosť upozorní klienta pri rokovaní o zmluvnej odmene.
Ustanovenie odseku 1 prvej vety sa vzťahuje aj na výšku odmeny advokáta ustanoveného príslušným orgánom.
Ak je advokát platiteľom dane z pridanej hodnoty, priznáva sa mu pri určení náhrady trov konania odmena zvýšená o daň z pridanej hodnoty.
Advokát sa môže dohodnúť s klientom, ktorý je devízovým cudzozemcom, na zmluvnej odmene v takej výške, aká je obvyklá v štáte jeho bydliska (sídla) alebo aká sa obvykle požaduje za obdobné právne služby v cudzine.
Ak je predmetom konania nárok na zaplatenie v cudzej mene a ak nebránia tomu osobitné predpisy,4) môže byť odmena advokáta dohodnutá aj v tejto mene.
Na dohodu podľa odsekov 1 a 2 sa neprihliada pri určovaní trov konania, ktorých náhrada sa priznáva inej fyzickej osobe alebo právnickej osobe. Advokát na túto skutočnosť klienta upozorní.
Za úkony právnych služieb pri obhajobe v trestnom konaní a zastupovaní v konaní o priestupkoch (§ 15) vykonané do 1. januára 2003 patrí advokátovi odmena podľa doterajších predpisov.
Na náhradu hotových výdavkov a náhradu za stratu času sa vzťahujú do 1. januára 2003 doterajšie predpisy.
Zrušuje sa vyhláška Ministerstva spravodlivosti Slovenskej republiky č. 240/1990 Zb. o odmenách a náhradách advokátov za poskytovanie právnej pomoci v znení vyhlášky Ministerstva spravodlivosti Slovenskej republiky č. 44/l99l Zb.
Táto vyhláška nadobúda účinnosť 1. apríla 2002 s výnimkou § 15 a § 18 až 20, ktoré nadobúdajú účinnosť 1. januára 2003.
§ 16 Úkony právnej služby
Číslo: 163/2002 Z. z.
Dátum schválenia: 18.03.2002
Nachádza sa v čiastke: 67/2002
3. 01.01.2003 - 31.12.2004

References: § 52
 § 10
 § 17
 § 15
 § 18

§ 16